hotchpotch/miracl-hf-unified huggingface dataset:
Hangon vapaudenpatsas
Hangon vapaudenpatsas on Hangossa Bulevardin eteläpäässä sijaitseva muistomerkki, joka on omistettu Saksan Itämeren divisioonan maihinnousulle Suomen sisällissodan yhteydessä 3. huhtikuuta 1918. Graniittinen obeliski pystytettiin vuonna 1921 ja sen suunnitteli kuvanveistäjä Bertel Nilsson. Muistomerkki on poliittisista syistä purettu kahdesti, mutta se on kummallakin kerralla pystytetty uudelleen, viimeksi vuonna 1960. Alkuperäinen teksti ja saksalaista sotilasta esittänyt korkokuva on kuitenkin poistettu.
Obeliski on seitsemän metriä korkea ja se on tehty ristipäähakatusta Hangon graniitista. Obeliskin jalustaa reunustaa kaksi leijonapatsasta.
Hangon kaupunginvaltuusto asetti patsaskomitean suunnittelemaan vapaudenpatsasta jo vuoden 1918 lopussa. Se oli tarkoitettu kansalliseksi muistomerkiksi, joka kuvastaisi suomalaisten kiitollisuutta saksalaisia kohtaan. Hanke rahoitettiin suurimmalta osin vapaaehtoisella keräyksellä, johon osallistuttiin ympäri Suomen. Obeliski tilattiin 70 000 markalla Granit Oy:ltä. Bertel Nilsson teki siihen saksalaista sotilasta esittävän kohokuvan. Vapaudenpatsas vihittiin 16. toukokuuta 1921 arviolta 2 000:n ihmisen läsnä ollessa. Hangon vuokra-aikana 1940–1941 venäläiset purkivat muistomerkin, mutta suomalaisten vallattua kaupungin takaisin irrotetut veistokset löydettiin lähistöltä. Vapaudenpatsas rakennettiin uudelleen vuonna 1943, tälläkin kertaa keräysrahoituksella.
Hangon vapaudenpatsas purettiin uudelleen vuonna 1946 valtioneuvoston pyynnöstä. Hangon kaupunki purki sen oma-aloitteisesti jo ennen kuin virallinen määräys sai lainvoiman, sillä valvontakomissio oli valittanut asiasta. Muistomerkin osat kuitenkin säilytettiin kaupungin varastossa ja vuonna 1958 käynnistettiin jälleen rahankeräys sen pystyttämiseksi kolmanteen kertaan. Kolmas paljastustilaisuus oli vuonna 1960 ilman juhlallisuuksia. Muistomerkin palautuksesta tehtiin eduskuntakysely, mutta hallitus ei nähnyt asiassa esteitä, sillä vieraita valtioita mahdollisesti loukkaavat tekstit ja kuva-aiheet oli nyt poistettu.
Muistomerkissä oli alkujaan suomeksi, ruotsiksi ja saksaksi teksti ”"Saksalaiset joukot nousivat maihin Hangossa huhtikuun 3 päivänä 1918 auttamaan maatamme sen taistelussa vapautemme puolesta. Vielä myöhäisiin aikoihin todistakoon tämä kivi kiitollisuuttamme"". Vuoden 1943 jälleenrakennuksen yhteydessä siihen lisättiin kaikilla kolmella kielellä teksti ”"Vihollinen häpäisi ja tärveli kiven vv. 1940-41. Se pystytettiin uudelleen v. 1943 todistamaan kiitollisuutemme järkkymättömyyttä"”. Kolmannen pystytyksen yhteydessä vuonna 1960 nämä tekstit korvattiin lakonisilla sanoilla ”"Vapautemme puolesta"” ja saksalaisen sotilaan kuva hakattiin pois. Frihetskrigets Södra Finlands Svenska Traditionsförening -perinneyhdistys on vaatinut saksalaisen sotilaan kuvan palauttamista vapaudenpatsaaseen, mutta Museovirasto on vastustanut ajatusta. Viraston mukaan monumentin nykyinen tila kuvastaa sen monivaiheista historiaa. Hangon kulttuurilautakunta on hylännyt myös muut yhdistyksen ehdotukset vapaudenpatsaan muuttamisesta.
Pedaalinen kolmio
Pedaalinen kolmio ( ) on geometriassa kolmioon, annetun pisteen P avulla, muodostettu uusi kolmio. Pistettä P voidaan kutsua pedaaliseksi pisteeksi ( ) ja siinä leikkaavat kolme eri kolmion sivuja leikkaavaa normaalia. Pedaalinen kolmio syntyy, kun normaalien kantapisteet yhdistetään janoilla kolmioksi.
Pedaalinen kolmio on kolmion sisäkolmio, kun kantapisteet sattuvat kaikki kolmion sivuille. Mikäli pedaalinen piste sijaitsee tarpeeksi kaukana kolmion ulkopuolella, osuvat normaalit (katkoviivat) sivujen jatkeille.
Seuraavissa kaavoissa pätevät seuraavat merkinnät. Alkuperäisen kolmion formula_1 sivut ovat a = BC, b = AC ja c = AB sekä pinta-ala formula_2. Kärkien A, B ja C kulmia ovat formula_3 ja formula_4. Pedaalisen kolmion formula_5 sivut ovat a' = B'C', b' = A'C' ja c' = A'B'. Kolmion formula_1 ympäröivän ympyrän säde on R ja sen pedaalisen pisteen trilineaariset koordinaatit ovat P = x : y : z.
Kolmion formula_1 pedaalisen kolmion formula_5 trilineaariset koordinaatit ovat
Pedaalikolmion sivun pituus
Pedaalikolmion pinta-ala on
Pedaalisten kolmioiden muoto riippuu sekä isäntäkolmion muodosta että normaalien leikkauspisteen "P" paikasta. Kolmiot voidaan kuitenkin luetteloida käyttäen leikkauspistettä indeksinä.
Pedaalikolmion rajatapaus lienee Simsonin jana, joka syntyy, kun pedaalipiste viedään kolmion ulkopuolelle. Ulkopuolinen pedaalipiste tekee pedaalikolmiosta tylppäkulmaisen ja lopulta, kun pedaalipiste osuu kolmion ympäröivälle ympyrälle, kapenee janaksi.
Oklahoma!
Oklahoma! on Richard Rodgersin säveltämä ja Oscar Hammerstein II:n käsikirjoittama musikaali vuodelta 1943. Se on ensimmäinen Rodgersin ja Hammersteinin yhteistyönä syntynyt musikaali, ja se juurrutti sääntöjä ja käytäntöjä joiden mukaan musikaaleja nykyisinkin tehdään. Musikaali sijoittuu 1900-luvun alun villiin länteen ja kertoo komean Curly-cowboyn ja maalaistalon tyttären Laurien tarinan.
Tästä musikaalista ovat ikivihreiksi kohonneet laulut ”Oh, What a Beautiful Morning”, ”The Surrey with the Fringe on Top” ja ”People Will Say We’re in Love”. "Oklahoma!" sai Pulitzer-palkinnon ja sitä esitettiin Broadwayllä ennennäkemättömät 2 248 kertaa. Siitä tehtiin elokuvaversio vuonna 1955.
Rankka päivä
Rankka päivä on Joel Schumacherin ohjaama ja Ebbe Roe Smithin käsikirjoittama elokuva, jossa pääosaa näyttelee Michael Douglas.
Keski-ikäinen valkokaulustyöläinen William Foster (Douglas) juuttuu helteisenä Los Angelesin aamuna taas kerran liikenneruuhkaan, polttaa päreensä ja jättää autonsa valtatielle. Hän törmää joustamattomiin asiakaspalvelijoihin, reviiriään puolustaviin nuorisojengiläisiin, ryöstäjiin ja muihin vastuksiin. Miehen raivo vain yltyy, miehestä tulee aseistettu terroristi ja hänen vaelluksensa kärjistyy toivottomaksi amokinjuoksuksi läpi kaupungin, kohti hänen ex-vaimonsa ja lapsensa taloa. Rinnakkaisjuonena on eläkkeelle jäävän poliisin (Robert Duvall) viimeinen työpäivä, josta ei tule niin leppoisa kuin hän oli luullut.
"Video-oppaassa" vuodelta 1994 Bello Romano kutsuu elokuvaa tiukasti näytellyksi ja sähäkäksi ja antaa sille neljä tähteä viidestä, mikä vastaa sanallista arviota ”erinomainen”.
Amerikkalainen rockyhtye Foo Fighters parodioi elokuvaa videollaan "Walk". Brittiläinen heavy metal -yhtye Iron Maiden on tehnyt elokuvaan perustuvan kappaleen Man on the Edge vuonna 1995 julkaistulle The X Factor -albumille.
Didrik Slagheck
Didrik Slagheck (k. 1522) oli tanskalainen arkkipiispa, joka oli kuningas Kristian II:n suosiossa. Häntä pidetään vuonna 1520 tapahtuneen Tukholman verilöylyn pääyllyttäjänä. Sen jälkeen hänestä tuli Skaran piispa ja 1521 Lundin arkkipiispa, mutta hän menetti kuninkaan luottamuksen ja sai kuolemantuomion. Hänet poltettiin Kööpenhaminassa roviolla.
Eerik Slang
Eerik Slang (k. 1642) oli sotapäällikkö, kenraalimajuri. Hän oli Kustaa II Aadolfin mukana Saksassa sotimassa. Rohkeutensa vuoksi hän sai kunnianimen "Ruotsin Leonidas". Hän menetti taistelussa vuonna 1640 oikean käsivartensa ja kaatui Leipzigin lähistöllä.
Asko Lehtonen
Asko Juhani Lehtonen (s. 20. joulukuuta 1960 Pertteli) on salolainen toimittaja ja runoilija. Hän työskentelee toimittajana Salon Seudun Sanomissa. Lehtonen on myös lehden pakinoitsija, ja hän on kirjoittanut kolme runokokoelmaa.
Lehtonen on toiminut pitkään Suomen Journalistiliiton luottamustehtävissä. Hän on kuulunut liiton hallitukseen, ja vuosina 2006-2014 hän toimi liiton valtuuston puheenjohtajana.
Haastattelu Ylen Turun radiossa
Hiihdon Suomen-mestaruuskilpailut 1916
Hiihdon Suomen-mestaruuskilpailut pidettiin vuonna 1916 Oulussa ja Oulunkylässä, joka silloin kuului Helsingin maalaiskuntaan.
Kilpailu käytiin Oulunkylässä. Tapani Niku keskeytti.
Kilpailu käytiin Oulun hiihtojen yhteydessä 5. maaliskuuta. Vain neljä kilpailijaa hiihti maaliin asti. Kilpailun lähtö ja maali olivat Äimäraution raviradalla, jossa alussa ja lopussa kierrettiin useita kierroksia. Välissä hiihdettiin kolme lenkkiä merenjäällä. Nikun mukaan Kiiskisen voitto hylättiin aluksi, koska hänen tiedettiin käyttäneen ladunavaajia lumipyryn tukkimalla merilenkillä. Niku ei kuitenkaan halunnut voittoa tällä tavalla ja vaati ettei tuloksia muuteta. Asiaa puitiin ilmeisesti pitkään, mutta alkuperäiset tulokset jäivät voimaan.
Kilpailu käytiin Oulunkylässä.
Egberto Gismonti
Egberto Amin Gismonti (s. 5. joulukuuta 1947 Carmo, Rio de Janeiro) on brasilialainen säveltäjä, kitaristi ja pianisti.
Gismonti aloitti pianotunnit kuusivuotiaana. Viidentoista vuoden klassisen musiikkikoulutuksen jälkeen hän jatkoi opintojaan Pariisissa, jossa opiskeli orkestrointia ja analyysia Nadia Boulangerin ja Jean Barraquén johdolla. Barraqué oli Arnold Schönbergin ja Anton Webernin oppilaita.
Palattuaan Brasiliaan Gismonti alkoi tutkia eri musiikin tyylejä. Hän kiinnostui Maurice Ravelin orkestroinnista ja soinnutuksesta, mutta myös perinteisestä brasilialaisesta choro-kitaramusiikista. Tätä varten hän opetteli soittamaan kitaraa, aluksi klassista kuusikielistä ja vuodesta 1973 alkaen kymmenkielistä. Hän vietti pari vuotta tutkien kitaran erilaisia viritysmahdollisuuksia ja etsien uudenlaisia sointivärejä. Hän alkoi käyttää musiikissaan myös erilaisia lyömäsoittimia, kelloja ja ihmisääniä. 1970–1980-luvuilla Gismonti levytti ECM-levymerkille useita albumeja lyömäsoitintaiteilija Naná Vasconcelosin kanssa.
Omien levytysten ohella Gismonti on tehnyt musiikkia eri yhtye- ja orkesterikokoonpanoille, useisiin balettiteoksiin, elokuviin ja televisiosarjoihin sekä kuvataiteilijoiden näyttelyihin. Hän on myös osallistunut muiden taiteilijoiden levytysprojekteihin tuottajana, sovittajana tai muusikkona.
Gismonti konsertoi trioineen Huvilateltassa Helsingin juhlaviikoilla 5. syyskuuta 1997.
Isomustarastas
Isomustarastas ("Turdus fuscater") on rastaiden heimoon kuuluva varpuslintu.
Isomustarastasta tavataan Etelä-Amerikassa Boliviassa, Ecuadorissa, Kolumbiassa, Perussa ja Venezuelassa. Lajin kannan kokoa ei tiedetä, mutta sitä on kuvattu yleiseksi ja se on luokiteltu elinvoimaiseksi.
Viiksirastas
Viiksirastas ("Turdus libonyana") on rastaiden heimoon kuuluva varpuslintu.
Viiksirastasta tavataan Afrikan etelä- ja kaakkoisosissa. Lajin kannan kokoa ei tiedetä, mutta sitä on kuvattu yleiseksi tai paikallisesti yleiseksi ja se on luokiteltu elinvoimaiseksi.
Valkoperärastas
Valkoperärastas ("Turdus obsoletus") on rastaiden heimoon kuuluva varpuslintu.
Valkoperärastasta tavataan Costa Ricassa, Panamassa, Kolumbiassa ja Ecuadorissa. Lajin populaatiota ei tunneta, mutta sitä on kuvattu melko yleiseksi ja se on luokiteltu elinvoimaiseksi.
Baden Powell de Aquino
Baden Powell de Aquino (6. elokuuta 1937 Varre-Sai – 26. syyskuuta 2000 Rio de Janeiro), tunnettu nimellä Baden Powell, oli brasilialainen kitarataiteilija ja säveltäjä. Hän soitti klassisella akustisella kitaralla hyvin monentyylistä musiikkia, mukaan lukien bossa novaa, sambaa sekä eri jazztyylejä. Hän konsertoi usein ja levytti suuren määrän albumeja sekä Brasiliassa että Euroopassa, erityisesti Ranskassa ja Saksassa.
Baden Powell sävelsi kitaralle monia kappaleita, kuten Xangô, Simplesmente, Braziliense, Horizon, Abração em Madrid, Tristeza e solidão, Consolação, Samba, Casa Velha, Lotus, Imagem, Samba Triste ja Canto de Ossanha.
Baden Powell de Aquinon partiosta innostunut isä risti poikansa partioliikkeen perustajan Robert Baden-Powellin mukaan. Kun poika oli kolmen ikäinen, perhe muutti Rio de Janeiron esikaupunkiin ja poika aloitti pian kitaratunnit Jayme Florencen johdolla, joka oli 1940-luvulla tunnettu choro-tyylin kitaristi. Baden Powell palkittiin monissa paikallisissa kilpailuissa jo ennen kuin ehti teini-ikään. Viidentoista vuoden iässä hän jo säesti ammatikseen monia laulajia ja soitti eri tyylisissä kokoonpanoissa.
Vuonna 1955 Powell liittyi Rion Plaza-hotellissa soittaneeseen Ed Lincolnin johtamaan kokoonpanoon, jonka muita jäseniä olivat basisti Luiz Marinho ja laulusolisti Claudette Soares. Vuonna 1959 Powell saavutti menestystä Billy Blancon sanoittamalla sävellyksellään ”Samba Triste”. Vuonna 1962 Powell tapasi runoilija-diplomaatti Vinícius de Moraesin, joka teki yhteistyötä myös muiden muassa Antonio Carlos Jobimin kanssa. Powell ja Moraes aloittivat yhteistyön, joka tuloksena syntyi bossa novaa muihin afro-brasilialaisiin musiikkityyleihin kuten candombléen, umbandaan ja capoeiraan yhdistävää musiikkia. Vuoden 1966 albumi "Os Afro-Sambas de Baden e Vinicius" on dokumentti tästä aikakaudesta. Vuonna 1970 vastaavanlainen yhteistyö runoilija Paulo Cesar Pinheiron kanssa johti albumiin "Os Cantores da Lapinha".
1960-luvun lopulla Baden Powell levytti runsaasti sekä brasilialaisille Elenco- ja Forma-levymerkeille että ranskalaiselle Barclaylle ja saksalaiselle MPS/Saballe. Vuoden 1966 albumia "Tristeza on Guitar" pidetään usein hänen uransa huippukohtana. Samaan aikaan hän toimi Elenco-levymerkin studiokitaristina ja vakiosoittajana laulajatar Elis Reginan tv-show’ssa "O Fino da Bossa".
Baden Powellin suuri suosio Euroopassa sai hänet asettumaan vakituisesti Ranskaan 1968. Seuraavalla vuosikymmenellä hänen uransa alkoi kuitenkin hiipua terveysongelmien ja yleisön maun muutosten myötä. Hän vietti 1980-luvun puolittain eläköityneenä Ranskassa ja Saksassa, kunnes 1990-luvulla päätti muuttaa takaisin Brasiliaan, jossa jatkoi levytyksiä ja esiintymisiä. 1990-luvun lopulla Baden Powell sai kristillisen herätyksen, mikä auttoi häntä vapautumaan alkoholista ja tupakasta elämänsä loppuvuosiksi.
Straight to Hell
Straight to Hell on Hank Williams III:n kolmas studioalbumi, joka 28. helmikuuta 2006. Se äänitettiin Williamsin steel-kitaristi Andy Gibsonin asunnossa Nashvillen itäosassa. Albumi sisältää piilotetun, 42 minuuttia kestävän sikermän.
Uudenkaupungin automuseo
Uudenkaupungin Automuseo on Uudessakaupungissa Valmet Automotiven autotehtaan vieressä sijaitseva ajoneuvomuseo. Sen kokoelmiin kuuluu noin sata autoa, valikoima mopoja, muutama moottoripyörä sekä kaksi lentokonetta. Museon käytössä on kolme näyttelyhallia ja se on avoinna ympäri vuoden.
Aloitteen automuseon perustamisesta Uuteenkaupunkiin teki vuonna 1982 silloinen Oy Saab-Valmet Ab:n toimitusjohtaja Juhani Linnoinen perustellen asiaa Uudenkaupungin asemalla autoteollisuuskaupunkina. Uudenkaupungin autotehdas lupautui vuokraamaan alueestaan osan automuseota varten. Uudenkaupungin kaupunginvaltuusto teki päätöksen museon perustamisesta tammikuussa 1983 ja museo avattiin yleisölle helmikuun alussa 1984.
Uudenkaupungin Automuseossa on esillä muun muassa ensimmäinen Suomessa rakennettu auto, Korvensuu. Museossa on oma osasto Uudenkaupungin autotehtaan historiaan läheisesti liittyvien Saab-autojen historiasta. Museon yhteydessä toimii entistämistyöpaja museoautojen huoltoa, kunnostusta ja verhoilua varten.
Hiihdon Suomen-mestaruuskilpailut 1919
Hiihdon Suomenmestaruuskilpailut 1919 pidettiin Jyväskylässä 8.-9. maaliskuuta ja Haminassa 15.-16. maaliskuuta 1919.
Kilpailu käytiin Jyväskylässä.
Kilpailu käytiin Haminassa.
Kilpailu käytiin Jyväskylässä.
Kilpailu käytiin Haminassa.
Soisalo (täsmennyssivu)
Soisalo tarkoittaa seuraavia:
Pauli Soisalo
Pauli Soisalo voi tarkoittaa seuraavia henkilöitä:
Pauli Soisalo (lääkäri)
Pauli Rafael Soisalo (ent. Pettersson; 30. tammikuuta 1900 Ruovesi – 1. syyskuuta 1972) oli suomalainen lääkäri, joka sai professorin arvonimen 1944.
Soisalon vanhemmat olivat Kristian Pettersson (myöh. Soisalo) ja Rosa Pouru ja puoliso vuodesta 1927 Gunhild Iréne Haeggman. Soisalo tuli ylioppilaaksi Tampereen klassillisesta lyseosta 1918 ja valmistui lääketieteen lisensiaatiksi 1927. Lääketieteen ja kirurgian tohtoriksi hän väitteli 1932, jolloin hän sai myös sisätautien erikoislääkärin pätevyyden. Sydäntautien erikoislääkärin pätevyys Soisalolle myönnettiin 1955.
1930-luvulla Soisalo toimi lääkärinä pääasiassa Helsingin alueella. Hän oli yksityisen Mehiläisen sairaalan johtaja 1939–1945 ja Helsingin kaupungin Kivelän sairaalan johtaja ja sisätautiosaston ylilääkäri 1940–1967. Hän piti myös yksityisklinikkaa vuosina 1928–1967. Lisäksi Soisalo oli Helsingin yliopiston sisätautiopin dosentti 1933–1947 ja vt. professori 1939–1940. Soisalo julkaisi tutkimuksia diabeteksen ja sydäntautien alalta. Hän oli Suomen Reumatologisen Yhdistyksen puheenjohtaja 1946–1953 ja Sydäntautiliiton hallituksen puheenjohtaja. Sotilasarvoltaan Soisalo oli lääkintämajuri (1942).
Sonniosuuskunta
Sonniosuuskunta eli sonniyhdistys oli ennen keinosiemennyksen yleistymistä yleinen karjanomistajien perustama yhtymä, joka piti yhteistä siitossonnia. Esimerkiksi vuonna 1962 oli Suomessa 1 306 sonniosuuskuntaa. Osuuskunnat saivat avustusta valtion varoista.
Hiihdon Suomen-mestaruuskilpailut 1920
Hiihdon Suomenmestaruuskilpailut 1920 pidettiin Helsingissä 7. maaliskuuta ja Joensuussa 20.-21. maaliskuuta 1920. Mäenlaskun mestaruuskisat pidettiin Viipurissa 29. helmikuuta 1920.
Kilpailu käytiin Joensuussa. Osanottajia kisassa oli kaikkiaan 11.
Kilpailu käytiin Helsingissä. Matti Raivio keskeytti. Olosuhteet kilpailussa olivat huonot. Sää oli kilpailun alkaessa sumuinen. Kilpailu käytiin jäällä, jossa oli leudosta säätilasta johtuen vettä ja sohjoa.
Kilpailu käytiin Joensuussa. Osanottajia oli kolme, joista kaksi keskeytti.
Kilpailu käytiin Joensuussa.
Kilpailu käytiin Helsingissä.
Kilpailu käytiin Viipurissa 29.2. Silloin merkittävästä mäenlaskupaikkakunnasta Helsingistä kisoissa oli vain yksi edustaja A. Eklöf.
Zeppelin NT
Zeppelin NT (""Neue Technologie"" eli "uusi teknologia") on saksalaisen "Zeppelin Luftschifftechnik GmbH" -yhtiön valmistama ilmalaivamalli. Runko on puolijäykkä ja nostekaasuna käytetään heliumia. Zeppelin NT -ilmalaivoja on tällä hetkellä (2013) olemassa neljä kappaletta. Goodyear on tilannut kolme uutta alusta korvaamaan vanhat ilmalaivansa.
Alus kykenee kuljettamaan kaksitoista matkustajaa ja sen miehistöön kuuluu yksi lentäjä ja stuertti.
Hankkeen suunnittelu aloitettiin vuonna 1988 ja ensilento tehtiin syyskuussa vuonna 1997.
Fler
Fler, oikealta nimeltään Patrick Losensky (s. 3. huhtikuuta 1982), on saksalainen rap-laulaja.
Naponrastas
Naponrastas ("Turdus hauxwelli") on rastaiden heimoon kuuluva varpuslintu.
Naponrastasta tavataan Boliviassa, Brasiliassa, Ecuadorissa, Kolumbiassa, Perussa ja Venezuelassa. Lajin kannan kokoa ei tiedetä, mutta sitä on kuvattu melko yleiseksi ja se on luokiteltu elinvoimaiseksi.
Baseballin Euroopan-mestaruuskilpailujen B-sarja 1998
1998 Baseballin Euroopan mestaruuskilpailujen B-sarja pelattiin Itävallassa. Turnaukseen osallistui viisitoista joukkuetta ja kahdelle parhaalle oli tarjolla paikka A-sarjan turnaukseen 1999. Voittajaksi selvisi Kroatia ja toisen A-sarjapaikan lunasti Slovenia.
Kaljusilmärastas
Kaljusilmärastas ("Turdus nudigenis") on rastaiden heimoon kuuluva varpuslintu.
Kaljusilmärastasta tavataan Etelä-Amerikan pohjoisosissa. Lajin kannan kokoa ei tiedetä, mutta sen uskotaan olevan yleinen ja se on luokiteltu elinvoimaiseksi.
Dala dala
Dala dala on Tansaniassa matkustajia ja tavaraa edullisesti kuljettava kulkuneuvo. Se on rakennettu siten, että kuorma-auton lavalle on rakennettu matkustajille penkit ja katolle telineet tavaroiden kuljettamiseen. Dala dalat ovat usein aivan täyteen lastattuja.
Hafid
Hafid voi tarkoittaa seuraavia:
Soop
Soop on seuraavien henkilöiden sukunimi:
Boris Hristov
Boris Hristov (myös Boris Christoff, 1914–1993) oli bulgarialaissyntyinen, Italiassa uraa tehnyt oopperalaulaja.
Hristov syntyi Bulgarian Plovdivissa ja opiskeli ensin lakia. Kuningas Boris kuuli hänen laulavan, rohkaisi häntä laulajan uralle ja järjesti opiskelupaikan Italiasta Riccardo Stracciarin oppilaana. Toisen maailmansodan aikana Hristov asui Itävallassa mutta palasi sodan jälkeen Italiaan ja sai siellä myöhemmin kansalaisuuden. Vuonna 1946 hän antoi ensikonserttinsa ja debytoi oopperassa. Vuonna 1949 hän esitti Boris Godunovin nimiroolin Lontoon Coven Gardenissa. Tästä tuli - Don Carlosin Filip I:n ohella, Hristovin tärkein rooli, jota hän kehitti 30 vuoden ajan.
Beverly Sills
Beverly Sills (oik. Belle Miriam Silverman, 25. toukokuuta 1929 New York, Yhdysvallat – 2. heinäkuuta 2007 New York) oli yhdysvaltalainen sopraanolaulaja. Hän esiintyi radiossa neljävuotiaana ja elokuvassa seitsemänvuotiaana. 16-vuotiaana hän lähti kiertueelle Gilbert and Sullivan -seurueen kanssa.
Sills aloitti oopperauransa Frasquitan roolissa Carmenissa Philadelphiassa vuonna 1947. Hän esiintyi eri oopperoissa Pohjois-Amerikassa ennen kuin asettui kahdeksi vuosikymmeneksi New Yorkin kaupunginoopperaan. Sills vetäytyi eläkkeelle 50-vuotiaana ja työskenteli johtajana New Yorkin kaupunginoopperassa ja oli vuodesta 1991 Metropolitan-oopperan johtokunnan jäsen.
Sills kuoli syöpään 78-vuotiaana vuonna 2007.
Red (yhtye)
Red (tyyliteltynä RED tai R3D) on vuonna 2004 perustettu yhdysvaltalainen kristillistä rockia soittava yhtye. Yhtyeen kuuluvat laulaja Michael Barnes, kitaristi Anthony Armstrong, basisti Randy Armstrong ja rumpali Joe Rickard. Yhtye on julkaissut viisi albumia.
Erik Soop
Erik Soop (1592–1632) oli ruotsalainen eversti, joka oli Länsi-Götanmaan ratsuväen eversti. Hän osallistui Kustaa II Aadolfin sotiin Puolassa ja Saksassa 30-vuotisessa sodassa, ja oli omalta osaltaan saavuttamassa voittoa puolalaisista Dirschaussa vuonna 1627.
Hänen isänsä oli käskynhaltija Hans Åkesson Soop, veljensä Mathias Soop ja toisen veljen poika Erik Åkesson Soop.
Stateeri
Stateeri (kreikaksi στατήρ, kirjaimellisesti ’paino’) oli rahayksikkö antiikin Kreikassa ja sen alueilla. Termiä käytetään myös samanlaisista kolikoista, jotka jäljittelivät Kreikan stateereja ja joita lyötiin muualla antiikin ajan Euroopassa.
Stateereja, kuten muitakin kreikkalaisia hopearahoja, ensin harkkoja ja myöhemmin kolikoita, lyötiin vuosina 800 eaa. – 50 jaa. Robin Lane Foxin mukaan sen ottivat käyttöön ensimmäisinä euboialaiset, ja sen esi­kuvana oli foinikalaisten sekeli, joka oli suunnilleen samanpainoinen ja arvoltaan 50:s­osa minasta.
Kolikkoa lyötiin alun perin Ateenassa, jossa se oli neljän drakman arvoinen, vaikka muualla se oli yleensä vain kahden drakhman arvoinen. Stateeria lyötiin myös Korintissa ja joissakin Välimeren saarilla kuten Aíginassa ja Kydonialla. Esimerkiksi yksi Kydonialla lyöty hopeakolikko oli stateeri, jossa oli minolaisen jumalattaren Britomartisin kuva.
On olemassa myös kultastateeri, mutta sitä lyötiin vain paikallisesti, ja se oli pää­asiassa vain kirjan­pidollinen yksikkö, jonka arvo eri aikoina ja eri paikoissa vaihteli 20 ja 28 drakhman välillä. Ateenalainen kultastateeri oli 20 drakman arvoinen, koska yksi kultastateeri painoi yleensä noin 8,5 grammaa, kaksi kertaa niin paljon kuin drakhma, kun taas osittain kullattu, hopeaa ja variansseja sisältävä raha oli arvoltaan kymmenesosa siitä. Kultastateerien käyttö maksuvälineenä näyttää olevan enimmäkseen makedonialaista alkuperää. Parhaiten tunnettu kultastateerityyppt on 28 drakman "Kyzikenos" Kyzikosista.
Kelttiläiset heimot toivat stateereja Länsi-Eurooppaan käytettyään niitä ollessaan palkkasotureina Pohjois-Kreikassa. Kulta- ja hopeastateereja lyötiin Galliassa ja gallialaiset päälliköt jäljittelivät niitä sen jälkeen, kun Makedonian kuningas Filippos II:n palkkasoturit palasivat länteen palveltuaan ensin hänen, myöhemmin Aleksanteri Suuren ja hänen seuraajiensa armeijoissa. Aleksanterin valloitukset laajensivat Kreikan kulttuuripiiriä itään, mikä johti stateerien käyttöönottoon Aasiassa. Kultastateereja on myös löydetty muinaisen Gandharan alueelta, jota Kanishka I hallitsi.
Turvaohjaus
,
Turvaohjaus on useimmiten muistiohjelmoitava ohjaus erityisillä tulo-, käsittely- ja lähtöelementeillä, joka turvallisuuskriittisissä järjestelmissä varmistaa riittävän turvallisuuden ja käytettävyyden.
Ohjelmoitavat turvaohjaukset saivat alkunsa 1990-luvulla PSS-turvaohjauksella (Pilz GmbH & Co KG:n rekisteröity tavaramerkki) (joka tuolloin suunniteltiin puristinohjaukseksi), kun työsuojeluviranomainen hyväksyi ne. Sitä ennen ohjaustehtävät hoidettiin sähkömekaanisilla releillä. Näiden relekytkentöjen tavoin modernit turvaohjaukset ovat monikanavaisia, mutta pienempiä, monipuolisempia ja joustavampia.
Turvaohjaukset syntyivät tarpeesta kytkeä turvallisuus ohjelmallisesti samalla tavalla kuin muistiohjelmoitavilla ohjauksilla (SPS). Aluksi järjestelmät olevat keskitettyjä. Myöhemmin seurasivat hajautetut järjestelmät turvaväyläjärjestelmillä. Ohjelmointi tapahtui aluksi samalla tavoin kuin SPS-ohjauksissa, käskykanta vain rajoitettiin muutamiin kieliin kuten IL (Instruction List) tai LD (Ladder Logic/Kontaktplan). Nämä toimenpiteet parantavat turvallisuutta rajoittamalla ohjelmointimahdollisuuksia ohjelmointivirheiden minimoimiseksi. Ensimmäisten järjestelmien painopisteenä oli turvallisuustoimintojen käsittely. Vaikka alusta lähtien turvaohjauksen ohjelmointi vakioautomaatiota varten oli mahdollista, sitä käytettiin vain rajallisesti. Nykyisin käytetään laajalti turvaohjauksia, jotka on joustavampi ohjelmoida käyttämällä moduulikirjaston sertifioituja toimintomoduuleja.
Turvaohjaukset poikkeavat toiminnaltaan vain vähäisessä määrin vakioautomaation ohjauksista. Periaatteessa turvaohjaus koostuu kahdesta muistiohjelmoitavasta ohjauksesta, jotka ajavat rinnakkain samaa käyttöohjelmaa, hyödyntävät samaa tulojen ja lähtöjen prosessikuvaa ja vertailevat jatkuvasti toisiaan. Ristivertailut, tulo-/lähtötasojen testit, saman kelvollisen tuloksen ilmoitus jne. ovat monitasoisia ja monimutkaisia tapahtumia, jotka tällaiset järjestelmät suorittavat sisäisesti. Erikoistoimintoja, kuten esim. merkkipulssien käyttö oikosulkujen tunnistukseen, lukuun ottamatta modernit järjestelmät toimivat kuin muistiohjelmoitavat ohjaukset. Ohjaustoiminnot tallennetaan ohjelmaksi. Ohjaukset ohjelmoidaan niihin kuuluvalla ohjelmalla.
Turvaohjausjärjestelmän rakenne:Ohjauksia käytetään yksittäiskoneiden automatisointiin mutta myös laajempien laitteistojen automatisointiin. Esimerkki:
Hermeto Pascoal
Hermeto Pascoal (s. 22. kesäkuuta 1936 Lagoa da Canoa) on brasilialainen säveltäjä ja multi-instrumentalisti. Pascoal tunnetaan monipuolisena hahmona Brasilian musiikkielämässä, jonka piirissä hän on toiminut muun muassa säveltäjänä, sovittajana, tuottajana ja monien instrumenttien soittajana sekä omien että muiden artistien levyillä.
Pascoal on lähtöisin Brasilian koilliskolkasta, syrjäiseltä seudulta josta hänen syntyessään puuttui vielä sähkö. Hän oppi harmonikansoittoa isältään ja harjoitteli tuntikausia sisätiloissa, koska ei albiinona voinut osallistua perheen mukana peltotöihin.
Vuodesta 1964 alkaen Pascoal alkoi esiintyä monien artistien levyillä. Näihin lukeutuvat Edu Lobo, Elis Regina ja Cesar Camargo Mariano. Vuonna 1966 hän soitti Sambrasa Triossa Airto Moreiran ja Humberto Clayberin kanssa. Yhtye julkaisi vain yhden albumin, "Em Som Maior". Seuraavaksi oli vuorossa Trio Novo, joka laajeni sitten Quarteto Novoksi ja julkaisi 1967 albumin, josta sekä Moreiran että Pascoalin uran voi sanoa käynnistyneen. Pascoal liittyi sen jälkeen kokoonpanoon nimeltä Octopus.
Pascoal sai kansainvälistä huomiota vierailemalla Miles Davisin vuoden 1971 albumilla "Live-Evil", jossa hän soitti kolmella säveltämällään kappaleella. 1970-luvun loppupuolelta lähtien Pascoal on keskittynyt omiin yhtyeisiinsä, joiden mukana on kiertänyt maailman jazz-festivaaleilla, muun muassa Montreux’ssä 1979 ja Pori Jazzissa 1984.
”Taikuriksi” kutsuttu Pascoal käyttää instrumentteinaan usein erilaisia esineitä kuten teekannuja ja leluja, sen lisäksi että soittaa erilaisia kosketinsoittimia, näppäinharmonikkaa, melodicaa, saksofoneja, kitaroita, huiluja ja erilaisia kansansoittimia. Teoksessa "Música da Lagoa" muusikot kurlaavat ja soittavat huiluja seisten kaulaansa myöten vedessä.
Pascoal asuu nykyisin vaimonsa Aline Morenan kanssa tämän kotikaupungissa Curitibassa, Paranán osavaltiossa.
Major Antônio Couto Pereira
Major Antônio Couto Pereira (eli Couto Pereira) on jalkapallostadion Curitibassa, Brasiliassa. Stadion on Coritiba Foot Ball Club kotistadion.
Lotta Näkyvä
Lotta Henriikka Näkyvä (o.s. Hintsa, s. 29. kesäkuuta 1988 Nurmo) on 5. toukokuuta 2013 valittu 53. Miss Suomi.
Näkyvä opiskelee kauppatieteitä ja on toiminut vapaaehtoistyössä Etiopiassa.
Näkyvä on naimisissa jääkiekkoilija Kristian Näkyvän kanssa. He avioituivat 18. kesäkuuta 2016 Vanajanlinnassa Hämeenlinnassa. Lotta Näkyvän isä oli urheilulääkäri Aki Hintsa.
Näkyvä harrastaa vuorikiipeilyä ja on kiivennyt muun muassa Alppien korkeimman vuoren Mont Blancin (4811 metriä) ja Italian korkeimman vuoren Gran Paradison (4061 metriä) huipuille.
Frederica von Stade
Frederica von Stade (s. 1945) on yhdysvaltalainen mezzosopraano. Hän aloitti uransa vuonna 1970 Metropolitan-oopperassa. Hänellä on taipuisa bel canto -tyyli ja hänet on kutsuttu esiintymään monien nimekkäiden kapellimestarien kanssa.
Von Stade on saanut kaksi grammy-palkintoa: vuonna 1983 parhaasta oopperalevytyksestä ja 2003 parhaasta klassisesta nykymusiikkilevystä.
Vuonna 2010 von Stade järjesti jäähyväiskonserttinsa New Yorkissa, myi talonsa ja keskittyi olemaan isoäiti.
Erik Åkesson Soop
Erik Åkesson Soop (1613–1674) oli kamariherra ja Pohjanmaan (Oulun) maaherra 1644–1648. Hänen setänsä oli eversti Erik Soop.
Danny DeKeyser
Danny DeKeyser (s. 7. maaliskuuta 1990 Macomb, Michigan) on yhdysvaltalainen jääkiekkoilija, pelipaikaltaan puolustaja. Hän edustaa NHL-seura Detroit Red Wingsiä.
DeKeyser pelasi ennen ammattilaisuraansa muun muassa Trail Smoke Eatersissä juniorisarja BCHL:ssä (2008–2009), Sioux City Musketeersissa juniorisarja USHL:ssä (2009–2010) ja Western Michigan Broncosissa yliopistosarja CCHA:ssa (2010–2013). Hän oli voittamassa vuonna 2012 CCHA:n mestaruutta ja valittiin kahdesti peräkkäin, 2012 ja 2013, CCHA:n parhaaksi puolustavaksi puolustajaksi.
DeKeyser teki 29. maaliskuuta 2013 vapaana pelaajana kaksivuotisen sopimuksen NHL-seura Detroit Red Wingsin kanssa. Hän teki NHL-debyyttinsä viikkoa myöhemmin, 5. huhtikuuta vierasottelussa Colorado Avalanchea vastaan, ja pelasi kauden 2012–2013 lopulla 11 runkosarja- ja kaksi pudotuspeliottelua. Kausi päättyi hänen osaltaan loukkaantumiseen, peukalon murtumiseen 2. toukokuuta ottelussa Anaheim Ducksia vastaan.
Mathias Soop
Mathias Soop (1585–1653) oli valtaneuvos ja vuodesta 1651 Limingan vapaaherra. Hän sai osan Liminkaa läänityksekseen. Hänen veljensä oli eversti Erik Soop ja toisen veljen poika Pohjanmaan maaherra Erik Åkesson Soop.
Hän oli vuodesta 1634 Inkerinmaan laamanni ja Käkisalmen läänin kihlakunnantuomari.
Hänellä oli kaksi poikaa avioliitosta drotsi Nils Gyllenstiernan tyttären Annan kanssa, Carl Soop (1621–1655) ja Gustaf Soop (1624–1679).
Ungrateful
Ungrateful on Escape the Fate -yhtyeen neljäs studioalbumi, joka julkaistiin 14. toukokuuta 2013. Albumin tuottajana toimii John Feldmann ja levy-yhtiönä Eleven Seven. "Ungrateful" on ensimmäinen julkaisu ilman Max Greenia ja ensimmäinen TJ Bellin kanssa. Escape The Fate kuvailee albumin olevan sekoitus kahta edellistä albumia, mutta hieman enemmän "This War Is Ours" -tyylistä. Albumin tuotti John Feldmann, joka tuotti myös "This War Is Oursin".
Baseballin Euroopan-mestaruuskilpailujen B-sarja 2000
Vuonna 2000 Baseballin Euroopan mestaruuskilpailujen B-sarja pelattiin kahtena erillisenä turnauksena Slovakiassa ja Kroatiassa.
Trnava ja Bratislava, SlovakiaKarlovac, Kroatia 31. heinäkuuta - 4. elokuuta
turnauksen paras lyöjä: Jukka-Pekka Kurvinen.
A- sarjaan nousivat Ukraina ja Kroatia.
Dying Is Your Latest Fashion
Dying Is Your Latest Fashion on Escape the Fate -yhtyeen esikoisalbumi, joka julkaistiin 26. syyskuuta 2006. Albumin tuottajana toimivat Ryan Baker ja Michael Baskette sekä levy-yhtiönä Epitaph Records. Albumin nimi on peräisin ”Situations”-kappaleen sanoituksista.
House of Gold &amp; Bones – Part 1
House of Gold & Bones - Part 1 yhdysvaltalaisen Stone Sourin neljäs studioalbumi ja se on tupla-konseptialbumin ensimmäinen osa. Albumi julkaistiin 22. lokakuuta 2012 Euroopassa ja 23. lokakuuta 2012 Yhdysvalloissa. Se nauhoitettiin samanaikaisesti levyn jatko-osan: "House of Gold & Bones – Part 2" kanssa, joka julkaistiin 9. huhtikuuta 2013. Se on ensimmäinen Stone Sourin albumi ilman basistia Shawn Economaki, joka lähti yhtyeestä vuonna 2012.
Stone Sour alkoi työstämään albumia 19. maaliskuuta 2012 ja Corey Taylor totesi albumista tulevan tupla-albumi tai konseptialbumi. Myöhemmin yhtye ilmoitti, että albumista tulisi konseptialbumi, joka julkaistaisiin kahdessa osassa. Taylor kuvaili albumin soundia: "Pink Floydin "The Wall" tapaa Alice in Chainsin "Dirtin"". Myös paljastettiin, että Shawn Economaki ei ole enää yhtyeessä ja hänet korvaa studiossa Rachel Bolan Skid Row -yhtyeestä.
Hiihdon Suomen-mestaruuskilpailut 1917
Hiihdon Suomen-mestaruuskilpailut pidettiin vuonna 1917 Kuopiossa ja Turussa.
Kilpailu käytiin Kuopiossa. Collin voitti Vuorisen seitsemällä sekunnilla ja Niska voitti Halttusen puolella sekunnilla, kun tämä erehtyi pysähtymään ennen maaliviivaa.
Kilpailu käytiin Turussa.
Kilpailu käytiin Kuopiossa.
Bastille (yhtye)
Bastille on vuonna 2010 perustettu brittiläinen indie rock -yhtye. Alun perin se oli laulaja Dan Smithin sooloprojekti, mutta myöhemmin siitä tuli neljän henkilön muodostama yhtye. Yhtye julkaisi debyyttialbuminsa, "Bad Blood", vuonna 2013. Yhtye sai nimensä Ranskan kansallispäivästä (), jona Dan Smith on syntynyt. Bastille julkaisi toisen albuminsa vuonna 2016, albumin nimi on "Wild World". Albumin nimi esiintyy Warmth-kappaleessa.
Kiertuejäsenet:
Nokia Lumia 720
Nokia Lumia 720 on Microsoft Mobilen valmistama älypuhelin. Sen julkisti Nokia 25. helmikuuta 2013. Sen veroton myyntihinta on noin 249 euroa.
Puhelin tuli markkinoille maaliskuun 2013 alussa. Suomessa Lumia 720 tuli myyntiin 10. toukokuuta.
Puhelin on saatavilla punaisena, valkoisena, syaanina, mustana ja keltaisena.
Lumia 720:n pystyy lataamaan langattomasti langattomaan lataukseen tarkoitetuilla kuorilla.
Hiihdon Suomen-mestaruuskilpailut 1921
Kilpailu käytiin Ähtärissä 5.3.1921.
Kilpailu käytiin Kuopiossa Kuopion Talvikisojen yhteydessä 20.3.1921
Kilpailu käytiin Ähtärissä 6.3.1921.
Viestiin otti osaa vain Ähtärin Urheilijoiden kolme eri joukkuetta.
DAT
DAT voi tarkoittaa seuraavia:
Emmanuel Kiwanuka Nsubuga
Emmanuel Kiwanuka Nsubuga (5. marraskuuta 1914 – 20. huhtikuuta 1991) oli ugandalainen katolinen arkkipiispa ja kardinaali. Hänet vihittiin papiksi 15. joulukuuta 1946 ja nimitettiin Kampalan arkkihiippakunnan johtoon 5. elokuuta 1966. Piispaksi konsekroinnin suoritti 30. lokakuuta Laurean Rugambwa, jota avustivat Guido Del Mestri ja Jean-Marie-Gaëtan Ogez.
24. toukokuuta 1976 Nsubugasta tehtiin Ugandan ainoa kardinaali. Hänet nimitettiin tuolloin Santa Maria Nuovan kardinaalipapiksi. Hän osallistui kahteen konklaaviin vuonna 1978 ja jatkoi toimintaansa Kampalan arkkipiispana, kunnes jäi eläkkeelle 8. helmikuuta 1990.
Nsubuga puhui Idi Aminin vallan aikana hallinnon ihmisoikeusrikkomuksia vastaan. Hän kuoli syöpään sairaalassa Kölnissä, Saksassa. Hänet on haudattu Kampalaan.
Harald Wilhelm von Hellens
Harald Wilhelm von Hellens (4. helmikuuta 1865 Turku – 20. kesäkuuta 1926 Loviisa) oli suomalainen juristi, pormestari ja vapaaherra. Hän vaikutti myös valtiopäivämiehenä.
Helsingfors privatlyceumista ylioppilaaksi kirjoittanut Von Hellens opiskeli oikeustiedettä Helsingin yliopistossa ja työskenteli sen jälkeen pankinjohtajana Turussa ja Porissa. Porin pormestarina hän toimi kahteen otteeseen. Aluksi vuosina 1900–1903, jonka jälkeen hänet erotettiin virasta ensimmäisen sortokauden aikana poliittisista syistä. Toistamiseen von Hellens oli tehtävässä vuosina 1906–1915. Hän toimi myös muun muassa Porin VPK:n päällikkönä. Vuonna 1926 von Hellens valittiin Loviisan pormestariksi, jota virkaa hän hoiti kuolemaansa saakka.
Harald von Hellensin isä oli senaattori ja Turun hovioikeuden presidentti Lars Teodor von Hellens. Perheeseen kuului yhteensä 12 sisarusta, muun muassa ministeri Albert von Hellens sekä poliittisen murhan uhriksi joutunut Valde Hirvikanta.
Muller Dinda
Muller Dinda Kambambela (s. 22. syyskuuta 1995 Moanda) on gabonilainen jalkapalloilija, joka pelaa keskikentällä. Hän kuuluu Gabonin jalkapallomaajoukkueeseen. Hän kilpaili vuoden 2012 kesäolympialaisissa Lontoossa ja kuului siellä miesten jalkapallossa 12. sijalle jääneeseen Gabonin joukkueeseen. Hänestä tuli 16-vuotiaana nuorin Gabonia olympialaisissa tuohon mennessä edustanut urheilija.
Pietari Matinpoika Kissa
Pietari Matinpoika Kissa (k. noin vuonna 1600) oli Porin ensimmäinen pormestari. Hän astui virkaansa ilmeisesti neljä vuotta kaupungin perustamisen jälkeen vuonna 1562 ja toimi tehtävässä vuoteen 1571 saakka. Eräissä lähteissä, muun muassa J. W. Ruuthin vuonna 1906 julkaistussa Porin kaupungin historiassa, hän esiintyy nimellä "Pietari Mikonpoika".
Pietari Matinpojan syntymävuosi on tuntematon, eikä hänen kuolinvuottaankaan tiedetä varmaksi. Pietari on kuitenkin ilmeisesti kuollut viimeistään vuonna 1600, joilloin hänen puolisonsa Agneta esiintyy veroluetteloissa. Pariskunnalla oli neljä lasta, kolme tyttöä ja yksi poika. Pietari Matinpojan talo sijaitsi samassa korttelissa kuin Porin ensimmäinen kirkko. Sitä alettiin myöhemmin kutsua Kissalaksi.
Pormestarinvirkansa jälkeen hän toimi ainakin kauppiaana. Pietari Matinpojalla oli 1570-luvulla Porin kauppalaivaston suurin purjealus, jossa oli 12 hengen miehistö.
Hans Fors
Hans Alexander Fors (24. joulukuuta 1933 Kruunupyy – 15. tammikuuta 1993 Helsinki) oli suomenruotsalainen kirjailija ja teatterinjohtaja.
Fors toimi Wasa Teater-teatterin johtajana 1963–1964 ja ruotsinkielisen radioteatterin johtajana 1966–1981.
Fors kirjoitti romaaneita, runoja, novelleja, radiokuunnelmia ja näytelmiä. Hänen esikoisteoksensa oli 1953 ilmestynyt runokokoelma "Samklang".
Lennart Ginman
Lennart Alexander Ginman (4. huhtikuuta 1885 Kemiö – 29. elokuuta 1968 Tammisaari) oli suomenruotsalainen kirjailija ja kansakoulunopettaja.
Ingrid af Schultén
Ingrid af Schultén (2. lokakuuta 1889 Helsinki – 12. heinäkuuta 1970 Helsinki) oli suomalainen ruotsin kielellä kirjoittanut kirjailija, opettaja ja kirjallisuudentutkija.
Ingrid af Schulténin vanhemmat olivat professori, vapaaherra Max af Schultén ja Anna Brunou. Arkkitehti Marius af Schultén oli hänen veljensä. Hän valmistui filosofian kandidaatiksi 1915 ja toimi opettajana vuodesta 1923 alkaen. Ingrid af Schultén oli Helsingissä toimineen Laguska flickskolanin rehtorina 1929–1942.
Nimimerkillä "Inga Brun":
Mannich-reaktio
Mannich-reaktio on formaldehydin, karbonyyliyhdisteen, kuten aldehydin tai ketonin ja ammoniakin tai amiinin välinen reaktio. Tuotteena muodostuu β-aminokarbonyyliyhdiste, jota usein nimitetään Mannichin emäkseksi. Mannich-reaktio on tärkeä monien lääkeaineiden ja luonnonaineiden synteesimenetelmä erityisesti biosynteesiä matkivissa niin kutsutuissa biomimeettisissä synteeseissä. Reaktio on nimetty saksalaisen kemistin Carl Mannichin mukaan.
Mannich-reaktio voi olla joko happo- tai emäskatalysoitu. Happokatalysoidun Mannich-reaktion ensimmäisessä vaiheessa ammoniakki tai primäärinen tai sekundäärinen amiini reagoi formaldehydin kanssa muodostaen iminiumionin, joka on elektrofiilinen. Tämä iminiumsuola on kuitenkin suhteellisen stabiili ja erityisesti jodidina niitä on saatavissa kaupallisesti Eschenmoserin suolan nimellä.
Mannich-reaktion toisessa saiheessa tämä iminiumioni reagoi hapon katalysoimana aldehydistä tai ketonista muodostuneen enolin kanssa alkylaatioreaktiolla.
Emäskatalysoidussa Mannich-reaktiossa muodostuu ensin aminoalkoholi, joka reagoi nukleofiilisella substituutiolla aldehydin tai ketonin kanssa.
Mannich-reaktiossa amiinina käytetään tyypillisesti sekundääristä amiinia, koska primäärisillä amiineilla tapahtuu helposti dialkylaatiota ja ammoniakilla trialkylaatiolla. Aldehydien tai ketonien tilalla Mannich-reaktiossa voidaan käyttää silyylienolieettereitä. Mannich-reaktiosta voidaan saada regio- tai enantioselektiivinen. Enantioselektiivisyys voidaan saavuttaa käyttämällä kiraalisia apuaineita, kuten proliinia, proliinijohdannaisia tai proliinin analogeja, kiraalisia amiineja tai kiraalisia fosfiini-imiinejä.
Mihkel Aksalu
Mihkel Aksalu (s. 7. marraskuuta 1984 Kuressaari) on virolainen jalkapallomaalivahti, joka edustaa Seinäjoen Jalkapallokerhoa. Hänen kasvattajaseuransa on virolainen FC Kuressaare. Myöhemmin hän on pelannut virolaisten seurojen lisäksi myös Sheffield Unitedissa. Hän on pelannut myös Viron maajoukkueessa 39 ottelua. Kaudeksi 2013 hän siirtyi Seinäjoen Jalkapallokerhoon. Maaliskuusta 2016 hän on seuran kapteeni.
Åke Sandholm
Åke Sigvald Sandholm (14. heinäkuuta 1920 Korppoo – 18. maaliskuuta 1993) oli suomalainen professori ja ruotsin kielellä kirjoittanut kirjailija.
Sandholmin vanhemmat olivat luotsi John Selim Sandholm ja Signe Eugenia Eklund. Hän pääsi ylioppilaaksi 1939 ja valmistui filosofian kandidaatiksi 1947 sekä maisteriksi 1949. Sandholm toimi lehtorina 1948–1955 Turun ruotsalaisessa tyttökoulussa ja 1955–1970 Turun ruotsalaisessa tyttölyseossa. Hän oli molempien koulujen vararehtorina 1954-1970.
Sandholm opiskeli myös teologiaa valmistuen teologian kandidaatiksi 1951 ja lisensiaatiksi 1959. Hänet vihittiin papiksi 1954.
Sandholm väitteli teologian tohtoriksi 1963 ja hän toimi sittemmin Åbo Akademin käytännöllisen teologian dosenttina 1965–1977, virkaa toimittavana professorina 1975–1977 ja professorina vuodesta 1977. Sandholm oli Suomen Akatemian nuorempi tutkija 1970–1973 ja vanhempi tutkija 1973–1975.
Sandholm oli naimisissa vuodesta 1946 farmaseutti Kaisu Helena Koskisen kanssa. Heillä oli kaksi lasta, joista toinen on näyttelijä Rita Polster (s. 1948).
Teen mitä haluun
"Teen mitä haluun" on helsinkiläisen rap-artisti Spektin 3. toukokuuta 2013 julkaistu toinen single hänen ensimmäiseltä sooloalbumiltaan "Diktaattorimies". Kappaleella vierailee vierailee rap-artisti/tuottaja Setä Tamu.
Kappaleesta julkaistiin 3. toukokuuta 2013 myös musiikkivideo. Video sijoittuu kuvitteelliseen Spektistan-valtioon, jonka diktaattorina Spekti esiintyy. Spektin adjutantteja esittävät Arman Alizad ja Mehdi Younes, puolisoa Emmi Hänninen, autonkuljettajaa Arthur Borges ja hovinarria Tasis. Videossa esiintyvän lapsiperheen vanhempia esittävät Markus ja Annika Wennerström. Spektin muotokuvaa maalaavaa maalaria esittää Mikko Leppilampi ja taulukauppiasta Timo Pieni Huijaus. Leipäjonossa nähdään muun muassa Ville Saksela ja DJ RZY. Setä Tamu esittää taksikuskia, jonka asiakkaina nähdään Mikael Forssell, Ilari Sahamies, Cheek ja Vappu Pimiä.
"Teen mitä haluun" nousi Suomen virallisen latauslistan 20. sijalle.Teen mitä haluun -musiikkivideo YouTubessa.
Rita Polster
Rita Kristiina Marianne Polster, o. s. "Sandholm" (s. 2. helmikuuta 1948 Turku) on suomalainen elokuva- ja tv-näyttelijä.
Rita Polsterin vanhemmat ovat Åbo Akademin professori Åke Sandholm ja farmaseutti Kaisu Helena Koskinen. Polster aloitti näyttelemisen 1976 ja hän esiintyi useissa 1970- ja 1980-luvulla tehdyissä suomalaisissa elokuvissa kuten "Koeputkiaikuinen ja Simon enkelit" (1979), "Tulitikkuja lainaamassa" (1980), "Agentti 000 ja kuoleman kurvit" (1983) ja "Uuno Turhapuro muuttaa maalle" (1986).
Polster esiintyi 1990-luvulla televisiossa muun muassa "Metsolat"-sarjassa.
Gert Kams
Gert Kams (s. 25. toukokuuta 1985 Koeru, Viro) on virolainen jalkapalloilija, joka edustaa Meistriliigassa pelaavaa FC Floraa. Hän on pelipaikaltaan oikea laitapuolustaja tai laitalinkki.
Kamsin kasvattajaseuran on virolainen Koeru SK. Kaudeksi 2013 hän siirtyi Seinäjoen Jalkapallokerhoon. Hän on pelannut Viron maajoukkueessa 51 ottelua vuodesta 2007 lähtien ja tehnyt niissä yhden maalin.
Stanislav Goldberg
Stanislav Goldberg (s. 30. lokakuuta 1992 Tallinna, Viro) on virolainen jalkapalloilija, joka edustaa Premium liigassa pelaavaa Rakvere JK Tarvasta. Hän on pelipaikaltaan vasen laitalinkki.
Goldbergin kasvattajaseura on Tallinna Jalgpalliklubi. Kaudeksi 2013 hän siirtyi Seinäjoen Jalkapallokerhoon.
Karunki (taajama)
Karunki on kylä ja taajama Tornion kaupungissa Tornionjoen itäpuolella. Taajama oli vuoden 1972 loppuun asti entisen Karungin kunnan keskustaajama. Karunki sijaitsee valtatien 21 varrella 25 kilometriä Tornion keskustaajamasta pohjoiseen. Vuoden 2011 lopussa Karungissa asui 520 asukasta. Taajama rajoittuu Suomen ja Ruotsin valtakunnanrajalle Tornionjokeen, jonka länsirannalla sijaitsee Ruotsin Karungin taajama. Ennen valtakunnan rajan vetämistä Tornionjokeen, Ruotsin ja Suomen Karungit olivat samaa kylää.
Taajamassa sijaitsee muun muassa vuosina 1815–1817 rakennettu kirkko.
Justin Moose
Justin Moose (s. 23. marraskuuta 1983 Statesville, Pohjois-Carolina, Yhdysvallat) on yhdysvaltalainen jalkapalloilija.
Kaudeksi 2012 Moose siirtyi Seinäjoen Jalkapallokerhoon. Hän teki kauden aikana SJK:ssa 23 ottelussa yhden maalin.
Suomen naisten softballmaajoukkue
Suomen naisten softballmaajoukkue on Suomen Baseball- ja Softball-liiton hallinnoima maajoukkue, joka edustaa Suomea softballin naisten arvoturnauksissa.
Se on toistaiseksi koottu kahdesti vuosina 1988 ja 2005, jolloin joukkue osallistui lajin EM-kilpailuihin. Vuoden 1988 joukkue koostui softballin harrastajista, mutta vuoden 2005 Prahan EM-kisoihin osallistunut joukkue oli muodostettu naisten Superpesiksen huippupesäpalloilijoista. Prahan EM-turnaus toimi myös esikarsintana vuoden 2008 Pekingin olympialaisiin. Suomi osallistui kisojen B-sarjaan ja jäi viimeiseksi häviten kaikki ottelunsa.
Soane Lilo Foliaki
Soane Lilo Foliaki SM (18. huhtikuuta 1933 Maʻufanga – 24. joulukuuta 2013) oli tongalainen roomalaiskatolinen piispa. Hänet vihittiin papiksi 21. heinäkuuta 1955 ja nimitettiin Tongan hiippakunnan johtoon 10. kesäkuuta 1994. Piispaksi vihkiminen seurasi 23. kesäkuuta. Pääkonsekraattorina toimi Thomas A. White, jota avustivat Petero Mataca ja Max Takuira Matthew Mariu.
Foliaki jäi eläkkeelle 18. huhtikuuta 2008.
John Michaelson
John August Michaelson (12. elokuuta 1893 Taivalkoski – 16. huhtikuuta 1968 Woodruff, Wisconsin) oli amerikansuomalainen baseballin pelaaja. Hän on ainoa MLB-liigassa esiintynyt suomalaissyntyinen pelaaja.
Syöttäjänä toiminut Michaelson pelasi kaksi ottelua Chicago White Soxin joukkueessa kaudella 1921. Pelaajauransa jälkeen hän työskenteli maalarina.
Lahden urheilutalo
Lahden urheilutalo oli palloiluhalli Lahdessa. Se tunnettiin parhaiten Namika Lahden kotihallina.
Urheilutalo avattiin alun perin vuonna 1957, jolloin sen pienempi palloilusali valmistui. Hallia laajennettiin vuonna 1967, jolloin valmistui suurempi, lähes 1500 ihmistä vetävä urheilusali. Vuonna 2012 kaupunginhallitus teki päätöksen purkaa urheilutalo syksyyn 2013 mennessä. Samalla Namika Lahti siirtyi pelaamaan Lahden suurhalliin.
Kirkkoharju (Kangasala)
Kirkkoharju on Kangasalla sijaitseva harju, joka on samaa harjujaksoa Tampereen Pyynikinharjun sekä Kangasalan Kuohunharjun, Keisarinharjun ja Veho­niemenharjun kanssa. Kirkkoharjulla on vuonna 1931 rakennettu funktionalististyylinen näkötorni. Kirkkoharjulle rakennettiin ensimmäinen torni 1882. Kirkkoharjun mukaan on nimetty myös Kangasalan keskusta-alueen alakoulu, Kirkkoharjun koulu.
Vuosien 2000-luvun alkupuolella näkötornin juurella järjestettiin vuosittaista Harjufestivaali-nimellä kulkenutta musiikkifestivaalia, jossa esiintyivät mm. Bloodpit, The Rasmus, Topi Sorsakoski, Kaseva, Pikku G ja Tiktak.
Kirkkoharju
Kirkkoharju voi tarkoittaa seuraavia:
Luettelo Kreikassa toimivista ulkomaisista arkeologisista instituuteista
Luettelo Kreikassa toimivista ulkomaisista arkeologisista instituuteista. Kreikassa toimii 17 ulkomaista arkeologista instituuttia, joilla on virallinen arkeologisen koulun asema. Ne kaikki toimivat Ateenassa. Lisäksi Ateenassa ja muualla maassa toimii muita ulkomaisia arkeologisia laitoksia.
Valtuutettuina instituutteina näillä ulkomaisilla instituuteilla on mahdollisuus suorittaa arkeologisia kaivauksia Kreikassa. Osa instituuteista ylläpitää vakituisia kaivaustaloja Ateenan ulkopuolella. Tieteellisen tutkimuksen lisäksi useimmat instituutit järjestävät luentoja ja kursseja, ylläpitävät tieteellistä kirjastoa, myöntävät apurahoja, julkaisevat tutkimuskirjallisuutta sekä tarjoavat majoitusta tutkijoille ja opiskelijoille.
Kreikan itsenäistymisen jälkeen virallisia kaivauksia maassa suoritti alussa lähinnä Ateenan arkeologinen seura. Kaivauskohteiden suuren määrän ja valtion resurssipulan vuoksi kaivausoikeuksia on myönnetty valtuutetuille ulkomaisille instituuteille. Vanhin Kreikan ulkomaisista instituuteista on Ranskan École française d’Athènes, joka perustettiin vuonna 1846, toiseksi vanhin Saksan arkeologinen instituutti Ateenassa, joka perustettiin vuonna 1874, ja kolmanneksi vanhin Yhdysvaltain American School of Classical Studies at Athens vuodelta 1881. Pohjoismaisista instituuteista vanhin on Ruotsin Ateenan-instituutti, joka aloitti vuonna 1948. Suomen Ateenan-instituutti perustettiin vuonna 1984.